ছাগলনাইয়া উপজেলার ঘোপাল  ইউনিয়নের দ্বিতীয়বার বিএনপির বিদ্রোহী প্রার্থী হিসাবে নির্বাচিত চেয়ারম্যান আজিজুল হক আজিজকে গতকাল রবিবার সকালে স্থানীয় ডাকবাংলোয় উপজেলা আওয়ামীলীগের পক্ষ থেকে ফুলের তোড়া দিয়ে শুভেচ্ছা জানানো হয়। এ সময় উপজেলা আওয়ামীলীগের সভাপতি ফয়েজ আহাম্মদ, সহ-সভাপতি সামছুদ্দিন মজুমদার ভুলু, পাঠাননগর ইউনিয়ন আওয়ামীলীগের সভাপতি এয়ার আহাম্মদ ভূঁইয়া, জেলা আওয়ামীলীগের সদস্য নিজাম উদ্দিন মজুমদার, মহামায়া ইউনিয়ন আওয়ামীলীগের সভাপতি মুন্সি মোশারফ হোসেন, এরশাদ উল্যাহ মেম্বার, নুরুল হক, সাইফুল ইসলাম স্বপন ও একরামসহ বিভিন্ন পত্রিকা ও  ইলেকট্রনিক্স মিডিয়ার স্থানীয় সাংবাদিকগণ উপস্থিত ছিলেন। গত ১৪জুন বিএনপির বিদ্রোহী প্রার্থী হিসেবে ছাগলনাইয়া উপজেলা বিএনপির নেতা আজিজুল হক দ্বিতীয় মেয়াদে চেয়ারম্যান নির্বাচিত হন। বিএনপি থেকে মনোনয়ন না পাওয়ায় নির্বাচিত হওয়ার পর থেকে গুঞ্জন ছড়িয়ে পড়ে তিনি আওয়ামীলীগে যোগ দিচ্ছেন। ফুল দিয়ে বরণ অনুষ্ঠানে আওয়ামীলীগ নেতাগণ আজিজ চেয়ারম্যানকে আওয়ামীলীগে যোগদানের জন্য আহবান জানান। সকল জল্পনা-কল্পনার অবসান ঘটিয়ে আজিজ চেয়ারম্যান আওয়ামীলীগে যোগদান না করে বিষয়টি ভেবে দেখবেন বলে তাদের আশ্বাস দেন।